सहायक बेसिक शिक्षा अधिकारी औराई अरविंद पांडेय ने क्षेत्र के दर्जनों विद्यालयों का निरीक्षण कर पल्स पोलियो अभियान का जायजा लिया। उन्होंने बताया कि अधिकांश स्कूल बंद पाए गए और शिक्षक भी नदारद रहे। प्राथमिक विद्यालय नरायनपुर आठ बजे तक बंद था जबकि स्कूल को सात बजे से ही खोलने का आदेश दिया गया था। उमरहां में प्रधानाध्यापक रविंद्र नारायण, सहायक अध्यापक अनीता वर्मा दो अनुपस्थित मिले। मगैनी में सहायक अध्यापक रत्नाकर प्रसाद मिश्र अनुपस्थित मिले, गंभीरसिंहपुर प्राथमिक विद्यालय बंद रहा। पूरा स्टाफ नदारद था। जगन्नाथपुर प्रथम में सारिका सिंह, अनुज सिन्हा, सुभाष चंद्र, प्रतिमा सभी सहायक अध्यापक गायब मिले। त्रिलोकपुर में आराधना शर्मा, नितिन वर्मा, नौनीता सिन्हा गायब मिलीं। जो स्कूल खुले भी थे वह भी दोपहर बाद बंद कर दिए गए। अनुपस्थित शिक्षकों के खिलाफ कार्रवाई के लिए बीएसए को लिखा गया है।